Läkerol er en Gummi arabikum-pastil produceret af Cloetta. Läkerol findes i over 16 forskellige smagsvarianter og æsken har et indhold på 25g.  Läkerols historie Navnet Läkerol blev i begyndelsen brugt til et flydende antiseptisk middel. Varen blev imidlertid taget ud af sortiment i forbindelse med, at den mistede navnet til halspastillen. I 1909 blev Läkerol pastillen introduceret i Sverige. Derefter fulgte Danmark som det første i 1910, Norge og Finland i 1912, Rusland i 1913 og Tyskland i 1914. Ekspansion fortsatte derefter hurtigt til Holland, Polen, USA, Sydafrika, Colombia, Mexico, Kina, Venezuela.. I 1939 blev Läkerol solgt i 35 lande. Stifteren, Adolf Ahlgren, gav Läkerol symbolet "A", og dette "A" er stadig præget på alle Läkerolæskerne den dag i dag.   Sønnen til Adolf skulle senere, i 1953, give navnet til en anden vare: Ahlgrens biler.  I starten blev Läkerol markedsført som medicin snarere end konfekture med fokus på frisk mund og hals. Derefter har frisk mund, tale og stemmer været fokus, og siden 1993 har det officielle slogan været ”makes people talk”  - med andre ord, at tilskynde folk til at udtrykke sig og blive hørt.